**Lisboa** (foreldet norsk **Lissabon**) er hovedstad og største by i Portugal. Byen ligger ved nordbredden av elva Tejo, omtrent 15 kilometer fra munningen der Tejo renner ut i Atlanterhavet. Byen ligger på kupert terreng og klimaet er mildt og maritimt.

Navnet Lisboa blir også brukt om et administrativt distrikt Distrito de Lisboa sammensatt av 16 ulike kommuner (portugisisk: concelhos). Én av kommunene omfatter de sentrale delene av byen Lisboa og bærer samme navn. 

Lisboa hadde 545 923 innbyggere per 2021. mens over tre millioner mennesker er bosatt i bybebyggelse i og rundt den sentrale bykjernen.
Fotballklubbene Benfica og Sporting Lisboa er begge hjemmehørende i byen.

Historie
--------

Arkeologiske funn kan indikere at Fønikia hadde etablert en bosetning og handelspost ved bredden av Rio Tejo på 1300-tallet f.Kr. i det som nå er bydelen Alfama. Moderne historikere heller imidlertid mer til en teori om at en iberisk eller keltisk bosetning har vokst fram over tid,- en bosetning som på grunn av de gode havneforholdene har hatt kontakt med sjøfarere fra ulike deler av Middelhavet. Én teori om opphavet til navnet Lisboa er at det er avledet av det fønikiske «Allis Ubbo» med betydning «trygg havn» eller «fortryllende havn».

Grekerne kjente byen under navnene *Olissipo* og *Olissipona*, som de feilaktig trodde var avledet fra Odyssevs. Klassiske forfattere som skrev på gresk eller latin, som Strabo, Solinus og Martianus Capella, viste til legender om at Lisboa var grunnlagt av Odyssevs. Ifølge gresk mytologi grunnla sagnkjempen byen på sin reise fra Troja hjem til Ithaka.

Etter at Hannibal var overvunnet i punerkrigene ønsket Roma å fravriste Karthago det rike landområdet Hispania, som omfattet både det nåværende Portugal og Spania. Under hærtoget i den vestlige delen av Hispania, ledet av Decimus Junius Brutus Callaicus, forsterket den romerske hæren forsvarsverkene i Olissipo og bygde også ut byen. Først under Augustus i det 1.århundre f.Kr. var Hispania helt under romersk kontroll. 

Ved slutten av den romerske perioden var Olissipo en by preget av kristendommen. På 400-tallet e.Kr. ble byen invadert av flere germanske folkeslag, både vandaler og svebere.

Maurere startet erobringen av Den iberiske halvøy i 711 og inntok også Lisboa. Bydelen Alfama er fremdeles preget av maurisk byggeskikk, og navnet er avledet av det arabiske «al-hamma». I 1147 ble maurerne fordrevet fra Lisboa av Alfonso Henriques, men mauriske styrker fortsatte fremdeles en tid å plage de gjenværende innbyggerne med raid fra sin base i Andalucía.

I 1108 ble Lisboa raidet og okkupert av norske korsfarere ledet av Sigurd Jorsalfare på vei til Det hellige land som en del av det norske korstoget og okkupert av korsfarererne i tre år, til det ble tatt av de mauriske Almoravidene i 1111.

Lisboa ble gjort til hovedstad i Portugal i 1255. Kong Dinis I opprettet i 1290 et universitet i Lisboa, som ett av de første i Europa. På grunn av konflikter mellom studenter og innbyggere, og delvis også som et ledd i løsrivelse fra kirken, ble universitetet etter få år flyttet til byen Coimbra. 

Under den store portugisiske oppdagelses- og koloniekspansjonen ble Lisboa Europas største havneby. Fra Lisboa startet Vasco da Gama i 1497 ekspedisjonen som fant sjøveien rundt Afrika til India. Krydder, slaver, sukker og tekstiler ble ført i store mengder fra koloniene til havna i Lisboa. Den spanske okkupasjon i perioden mellom 1580 og 1640 førte imidlertid til at byen mistet mye av sin makt og storhet.

### Jordskjelvet i 1755

Klokken 09.30 1. november 1755 ble byen rammet av tre kraftige jordskjelv. Mange mennesker var samlet til høymesse i byens kirker denne dagen og mange ble sperret inne i kirkeruinene. Skjelvene utløste storbrann og en flodbølge ødela de delene av byen som lå nærmest Rio Tejo. Minst 13 000 mennesker omkom.

### Andre verdenskrig

Lisboa var en av få nøytrale havner ved Atlanterhavet under den andre verdenskrig. Fler enn 100 000 flyktet fra det nasjonalsosialistiske Tyskland via Lisboa. Utenom skipstrafikk hadde man anledning til å ta fly mellom denne byen og Storbritannia, samt en såkalt «flyvende klipper» (altså sjøfly) som fløy via et stoppested på Shannon-elven i Irland til en destinasjon i det østlige Nord-Amerika. Personer tilhørende eksilregjeringer kunne benytte seg av dette; kjente eksempler inkluderer daværende kronprins Olav av Norge, og Norges daværende statsminister, Johan Nygaardsvold.

### Demokratisering

25. april 1974 startet nellikrevolusjonen i Lisboa. Revolusjonen førte til demokrati i Portugal.

### Bybrann i 1988

Den 25. august 1988 ødela flammer varehusene Grandella og Chiado i sentrum. Brannen brøt ut rundt klokken 05:00, to personer døde og 18 bygninger ble totalskadet. Det brant i et område tilsvarende nesten åtte fotballstadioner og rundt to tusen arbeidsplasser ble berørt.

Turist i Lisboa
---------------

En kjent severdighet i Lisboa er det gamle Alfamaområdet. De trange smugene der trikkene snirkler seg frem har gitt Lisboa tilnavnet «Europas San Francisco». Den modernistiske Expo 1998-parken like utenfor sentrum er annen kjent turistattraksjon. Lisboas dyrehage inneholder en egen hundekirkegård. 

Elevador de Santa Justa er en heis i jugendstil fra 1902 som er populær blant turistene. 

Fra byen ser man over på sørsiden av Tejo med statuen Cristo Rei. Dette er en 28 meter høy Kristusfigur på en ca. 89 meter høy pidestall. I et av pidestallens fire bein går det heis opp til statuen.

I bydelen Belém ligger blant annet Belémtårnet, sjøfartsmonumentet Padrao dos Deseobrimentos, et vognmuseum og museum for moderne kunst. Her kan man også smake på den kjente portugisiske kaken Pasteis de Belém.

Hieronymittklostret er også mye besøkt av turister.

En drøy halvtime med tog fra Lisboa ligger Cascais og Estoril. Dette er badebyer med små strender med fin sand. Togbillett koster rundt 5 euro med returbillett (2012).

Klima
-----

Lisboa har et subtropisk middelhavsklima med milde vintre og varme somre.

* Utsikt over Lisboa, Ponte de 25 Abril i bakgrunnenUtsikt over Lisboa, Ponte de 25 Abril i bakgrunnen
* Triumfbuen på Rua AugustaTriumfbuen på Rua Augusta
* Convento do Carmo står fortsatt uten tak etter jordskjelvet i 1755Convento do Carmo står fortsatt uten tak etter jordskjelvet i 1755
* Padrao dos DescobrimentosPadrao dos Descobrimentos
* BelémtårnetBelémtårnet
* HieronymittklostretHieronymittklostret
* Ponte de 25 Abril broen, har mange likheter med Golden Gate i San FranciscoPonte de 25 Abril broen, har mange likheter med Golden Gate i San Francisco
* Kristusfiguren som speider ut over havnenKristusfiguren som speider ut over havnen
* Portugal er kjent for sine vakre keramiske fliserPortugal er kjent for sine vakre keramiske fliser
* TrikkenTrikken
* Elevador de Santa JustaElevador de Santa Justa

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Klimadata for Lisboa |
| --- |
| Måned | Jan | Feb | Mar | Apr | Mai | Jun | Jul | Aug | Sep | Okt | Nov | Des | År |
| Normal maks. temp. °C | 15 | 15 | 17 | 19 | 22 | 24 | 26 | 27 | 26 | 23 | 18 | 16 | 20,7 |
| Normal min. temp. °C | 10 | 9 | 11 | 12 | 14 | 16 | 17 | 18 | 17 | 16 | 13 | 10 | 14 |
| Nedbør (mm) | 38 | 30 | 36 | 44 | 24 | 9 | 3 | 4 | 18 | 43 | 61 | 46 |  |

|  |  |
| --- | --- |
|  Diagram | Alle verdier gjelder for perioden 1990−2020.  • *Kilde:*  |
|  | 
 
 
38
 
15
10
 | 
 
 
30
 
15
9
 | 
 
 
36
 
17
11
 | 
 
 
44
 
19
12
 | 
 
 
24
 
22
14
 | 
 
 
9
 
24
16
 | 
 
 
3
 
26
17
 | 
 
 
4
 
27
18
 | 
 
 
18
 
26
17
 | 
 
 
43
 
23
16
 | 
 
 
61
 
18
13
 | 
 
 
46
 
16
10
 |

 |

Referanser
----------

1. ↑  ; besøksdato: 19. september 2018; utgiver: Det nasjonale statistikkinstituttet.
2. 1 2  ; *Pordata*; utgiver: Fundação Francisco Manuel dos Santos.
3. ↑  Mattoso, José (dir.), *História de Portugal. Primeiro Volume: Antes de Portugal*, Lisboa, Círculo de Leitores, 1992 – på Portugisisk.
4. ↑  «www.lisbon-guide.info». Arkivert fra originalen 18. januar 2009. Besøkt 11. januar 2009.
5. ↑  Pliny the Elder (21. mai 2015). «35, note 22». *Pliny the Elder: The Natural History Book IV*. ISBN 978-1-4725-2101-9. Arkivert fra originalen 28. april 2017. Besøkt 4. september 2019. «Now Lisbon. Both Strabo, Solinus, and Martianus Capella make mention of a story that Ulysses came to Spain and founded this city.»
6. ↑  *Martianus Capella and the Seven Liberal Arts: The Marriage of Philology and Mercury*. II. Columbia University Press. Juni 1992. s. 233. ISBN 978-0-231-09636-2.
7. ↑  *Written Culture in a Colonial Context: Africa and the Americas 1500–1900*. BRILL. 20. januar 2012. s. 348. ISBN 978-90-04-22524-4. Arkivert fra originalen 5. mai 2016. Besøkt 29. oktober 2015.
8. ↑  Vincent Barletta (15. mai 2010). *Death in Babylon: Alexander the Great and Iberian Empire in the Muslim Orient*. University of Chicago Press. s. 39. ISBN 978-0-226-03739-4. Arkivert fra originalen 28. november 2016. Besøkt 15. mai 2016.
9. ↑  Rebecca Weiner: The Virtual Jewish History Tour Portugal.

Eksterne lenker
---------------

* (pt) Offisielt nettsted Rediger på Wikidata

* (en) Lisbon – kategori av bilder, video eller lyd på Commons Rediger på Wikidata

* (en) Lisboa – galleri av bilder, video eller lyd på Commons Rediger på Wikidata
* (en) (en)  Lisboa hos Wikivoyage

| * v
* d
* r
Hovedsteder i Europa |
| --- |
| 
* Amsterdam
* Ankara
* Athen
* Andorra la Vella
* Beograd
* Berlin
* Bern
* Bratislava
* Brussel
* Budapest
* București
* Chișinău
* Dublin
* Helsingfors
* Kyiv
* København
* Jerevan
* Lisboa
* Ljubljana
* London
* Luxembourg
* Madrid
* Minsk
* Monaco
* Moskva
* Nikosia
* Oslo
* Paris
* Podgorica
* Praha
* Priština
* Reykjavík
* Riga
* Roma
* San Marino
* Sarajevo
* Skopje
* Sofia
* Stockholm
* Tallinn
* Tbilisi
* Tirana
* Tiraspol
* Tórshavn
* Vaduz
* Valletta
* Vatikanstaten
* Vilnius
* Warszawa
* Wien
* Zagreb

 |

| * v
* d
* r
Europeisk miljøhovedstad |
| --- |
| Green Capital | 
* 2010: Stockholm
* 2011: Hamburg
* 2012: Vitoria
* 2013: Nantes
* 2014: København
* 2015: Bristol
* 2016: Ljubljana
* 2017: Essen
* 2018: Nijmegen
* 2019: Oslo
* 2020: Lisboa
* 2021: Lahtis
* 2022: Grenoble
* 2023: Tallinn

 |  |
| Green Leaf | 
* 2015: Mollet del Vallès og Torres Vedras
* 2017: Galway
* 2018: Leuven og Växjö
* 2019: Cornellà de Llobregat og Horst aan de Maas
* 2020: Limerick og Mechelen
* 2021: Gabrovo og Villmanstrand
* 2022: Valongo og Winterswijk

 |
| *Se også:* Europeisk kulturhovedstad |

| * v
* d
* r
Europeisk kulturhovedstad |
| --- |
| «City of Culture»1985–1999 | 
* 1985: Athen
* 1986: Firenze
* 1987: Amsterdam
* 1988: Vest-Berlin
* 1989: Paris
* 1990: Glasgow
* 1991: Dublin
* 1992: Madrid
* 1993: Antwerpen
* 1994: Lisboa
* 1995: Luxembourg
* 1996: København
* 1997: Thessaloniki
* 1998: Stockholm
* 1999: Weimar

 |  |
| Milleniumsåret | 
* 2000: Avignon, Bergen, Bologna, Brussel, Helsingfors, Kraków, Praha, Reykjavík og Santiago de Compostela

 |
| «Capital of Culture»2001– | 
* 2001: Porto og Rotterdam
* 2002: Brugge og Salamanca
* 2003: Graz
* 2004: Genova Lille
* 2005: Cork
* 2006: Patras
* 2007: Luxembourg og Sibiu
* 2008: Liverpool og Stavanger
* 2009: Linz og Vilnius
* 2010: Essen, Istanbul og Pécs
* 2011: Tallinn og Åbo
* 2012: Guimarães og Maribor
* 2013: Košice og Marseille
* 2014: Riga og Umeå
* 2015: Mons og Plzeň
* 2016: San Sebastián og Wrocław
* 2017: Páfos og Aarhus
* 2018: Leeuwarden og Valletta
* 2019: Matera og Plovdiv
* 2020 og 2021: Galway og Rijeka
* 2022: Kaunas, Novi Sad og Esch-sur-Alzette
* 2023: Veszprém
* 2024: Bodø og Tartu

 |
| *Se også:* Europeisk miljøhovedstad |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Brockhaus Enzyklopädie **·** Encyclopædia Universalis **·** Nationalencyklopedin **·** VIAF **·** GND **·** LCCN **·** BNF **·** BNF (data) **·** SUDOC **·** NDL **·** NKC **·** NKC **·** BNE **·** GeoNames **·** BBC Things **·** MusicBrainz
 |